আমাকে নেয়ার জন্য আমার এক বন্ধুর বড় ভাই ড. ফকরুল আলম এসেছিলেন এয়ারপোর্টে। আমি খুবই ভাগ্যবান যে যখন যেখানেই গেছি কেউ কেউ না কেউ আমাকে নিয়ে যাবার জন্য এসেছেন! কিছু টাকা বাঁচে, কোথায় উঠব তারও একটা সন্ধান মেলে। আগের মতোই বোর্ডিং হয়ে বের হবার সাথে সাথে পুলিশের নেক-নজরে পড়ে গেলাম। আমার ইম্বার্কেশন ফর্মটা নিয়েই তার যত কৌতূহল। অতি সাধারণ কিছু কথা জিজ্ঞেস করার পর আমার স্থানীয় কন্টাক্ট অ্যাড্রেসে যোগাযোগ করল আমার সামনেই। কিছুটা চিন্তায় ছিলাম, কী হয় কী হয়। না, কিছুই হলো না। স্বাগত জানালেন!